Իրականում՝ Նախիջևանը ինքնավար մարզ չէ: Պաշտոնապես այն կոչվում է Նախիջևանի Ինքնավար Հանրապետություն: 16.03.1921թ. Մոսկվայի բոլշևիկա-քեմալական պայմանագրով Հայաստանից խլված և Խորհրդային Ադրբեջանին անցած Նախիջևանի երկրամասը պետք է ունենար պրոտեկտորատի կարգավիճակ և չպետք է մտներ Ադրբեջանի կազմի մեջ: Ուստի ադրբեջանական իշխանությունները, քաղաքական հաշվարկներից ելնելով, ստիպված են մինչև այժմ ճանաչել Նախիջևանի Ինքնավար Հանրապետության կարգավիճակը: Մինչդեռ հայ բնակչությունը, որի գոյությամբ էր պայմանավորված այդ տարածքի ինքնավարությունը, խորհրդային իշխանության առաջին տասնամյակների ընթացքում գրեթե ամբողջությամբ դուրս մղվեց իր պապենական հողերից: Վերջին հայկական գյուղը` Ազնաբյուրթ-Զնաբերդը, հայաթափ արվեց 1988թ.: Դեռևս 1930-ականներին Նախիջևանի Ինքնավար Խորհրդային Սոցիալիստական Հանրապետության դրոշի վրա հայերենով գրված էր` Նախիջևանի ԻԽՍՀ: